ג'ייקוב אנדרסון

ג'ייקוב בזיל אנדרסון (באנגלית: Jacob Basil Anderson; נולד ב-18 ביוני 1990) הוא שחקן וזמר אנגלי, הידוע בשם הבמה ראלי ריצ'י (Raleigh Ritchie). אנדרסון מוכר מהופעותיו בתפקיד אומן בסרט "בגרות" ובדמות תולע אפור בסדרת הטלוויזיה "משחקי הכס".

ביוגרפיה
אנדרסון נולד וגדל בעיר בריסטול שבאנגליה. אביו הוא ממוצא אפרו-קאריבי. הוא אחיינו של השחקן פול אנדרסון. בגיל 17 עבר ללונדון כדי לפתוח בקריירה מוזיקלית.

קריירת משחק
אנדרסון גילם את אנג'לו בסרט "4.3.2.1." של נואל קלארק. הוא כיכב בסדרת הדרמה "Injustice" של רשת ITV בתפקיד סיימון, נער במוסד לעבריינים צעירים. עוד שיחק בתפקיד אורח בסדרה הקומית "לא ממש סיטקום" (Outnumbered), בפרק בסדרה "סקינס" ובסרט הקולנוע "על הקצה" בכיכובו של אדם דיקון. בתיאטרון השתתף אנדרסון במחזות אחדים בהם "Dunsinane" עבור הלהקה השייקספירית המלכותית, במחזה "המלך ליר" (עם פיט פוסלתווייט) בתיאטרון יאנג ויק, ובמחזה "סוס מלחמה" בתיאטרון הלאומי. הוא הופיע בסרט האימה "השדים לעולם לא מתים" בדמות ריקי, ובסיטקום "אפיזודס" בכיכובם של מאט לה-בלאנק וסטיבן מנגן.

ב-2012 לוהק אנדרסון לעונה השלישית של סדרת הטלוויזיה של HBO "משחקי הכס" בתפקיד תולע אפור מפקד הבלתי טמאים. הוא המשיך לגלם את הדמות בעונות הרביעית, החמישית והשישית. ב-2013 שיחק אנדרסון בתפקיד דין תומאס, החבר של קלואי לטימר, בדרמה של ITV "ברודצ'רץ'".

באפריל 2016 הופיע אנדרסון בסדרת הרשת "Game Grumps".

קריירה מוזיקלית
ב-2006 השתתף אנדרסון בשירה בהקלטת "The PL" של Typesun. ב-2007 הם הוציאו שיר נוסף בשם "Let Me Know". עוד הקליט אנדרסון את השיר "I Need Love" עם המוזיקאי Plan B, שהופיע בפסקול הסרט "בגרות". ב-2013 חתם אנדרסון עם קולומביה רקורדס והוציא בשם הבמה שלו ראלי ריצ'י EP עם שלושה שירים בשם "The Middle Child". EP נוסף בשם "Black and Blue" יצא ב-2014.

ההשפעות המוזיקליות על אנדרסון היו של אריקה באדו, דייוויד בואי, ג'יל סקוט, הסמית'ס וסטיבי וונדר. במרץ 2014 יצא הסינגל "Stronger Than Ever" מהאלבום "Black and Blue" ברמיקס של המפיק מ. ג'. קול. השיר הושמע בפרסומות הטלוויזיה עבור ערוץ "ITV Encore". הוא הגיע למקום ה-30 במצעד הסינגלים הבריטי.

ב-26 בפברואר יצא לאור האלבום הראשון של אנדרסון "You're a Man Now, Boy".

חיים אישיים
בת זוגו של אנדרסון מאז 2011 היא השחקנית אסלינג לופטוס.

דיסקוגרפיה
אלבום אולפן
 (2016) You're a Man Now, Boy
סינגלים
 (2013) "The Middle Child"
 (2014) "Stronger Than Ever"
 (2014) "Birthday Girl"
 (2014) "Cuckoo"
 (2015) "The Greatest"
 (2015) "Never Say Die"
 (2015) "Bloodsport '15"
 (2016) "Keep it Simple"

פילמוגרפיה
קולנוע
 שנה שם שם באנגלית תפקיד הערות 2008 בגרות Adulthood אומן 2010 צ'אט רום Chatroom סי 4.3.2.1 אנג'לו 2011 השדים לעולם לא מתים Demons Never Die ריקי 2012 על הקצה Comedown לויד עבריין Offender פטריק 2018 אוברלורד Overlord צ'רלי דוסון

טלוויזיה
 שנה שם שם באנגלית תפקיד הערות 2007 רופאים Doctors ריאן גארווי בפרק "Social Disease" The Bill קלייטון פורצ'ון בפרק "Code of Silence" The Whistleblowers אנתוני ג'יימס בפרק "No Child Left Behind" 2008 בראשית Primeval לוסיין סדרת טלוויזיה (פרק אחד) חדר מיון Casualty דום פארק בפרק "Diamond Dogs" ספוקס Spooks דין מיטשל סדרת טלוויזיה (פרק אחד) 2011 Injustice סיימון 3 פרקים לא ממש סיטקום Outnumbered צ'וגר סדרת טלוויזיה (פרק אחד) 2012 סקינס Skins ריאן בפרק "Mini" עדות אילמת Silent Witness דייב סדרת טלוויזיה (2 פרקים) אפיזודס Episodes קווין 8 פרקים Beaver Falls רנדי סדרת טלוויזיה (פרק אחד) 2013–2014 החקיין The Mimic סטיבן קומבס 10 פרקים 2019-2013 משחקי הכס Game of Thrones תולע אפור 33 פרקים 2013 ברודצ'רץ' Broadchurch דין תומאס 6 פרקים 2022 - הווה ראיון עם הערפד Interview with the Vampire לואי דה פוינט דו לאק (אנ') תפקיד ראשי; 15 פרקים

רשת
 שנה שם שם באנגלית תפקיד הערות 2016 Game Grumps בתפקיד עצמו 2 פרקים

פרסים ומועמדויות
פרסי MOBO
 שנה עבור פרס תוצאה 2014 ראלי ריצ'י הזמר החדש הטוב ביותר 

פרס גילדת שחקני המסך
 שנה עבור פרס תוצאה 2015 משחקי הכס אנסמבל השחקנים הטוב ביותר בסדרת דרמה  2017 משחקי הכס אנסמבל השחקנים הטוב ביותר בסדרת דרמה 

קישורים חיצוניים





הערות שוליים

קטגוריה:אמני קולומביה רקורדס
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זמרים בריטים
קטגוריה:אנגלים שנולדו ב-1990